Var það Bjarni Benediktsson og hans sveit eða voru það útgerðarmenn Moggans sem komu böndum á Davíð Oddsson ? Ekki fæst betur séð en Davíð Oddsson sé hættur afskiptum af íslenskum stjórnmálum . Þó fyrr hefði verið , kann einhver að segja . Aðrir eru ósammála . En þeim fækkar nokkuð ört . Langt er síðan að Davíð skrifaði eitthvað sem heitið getur um íslensk stjórnmál . Hann hefur látið af gagnrýninni á Bjarna Ben og annað fólk yngra en hann er sjálfur . Meðan Davíð skrifaði sem mest um flokkinn sinn missti flokkurinn flugið . Mörgum var í mun að hann hætti skrifunum . Það hefur hann gert en staða flokksins hefur ekkert batnað . Skýrt dæmi um hversu margir ofmeta mátt Davíðs . Boris Jonson og Donald Trump . Þeir lesa ekki Moggann . Útgerðarmennirnir hafa kannski ýtt við eigin ritstjóra . Þeir hljóta að hafa séð hversu fjaraði undan ritstjóranum og Mogganum . Og að best færi að hann vandaði sig ögn betur og gerði minna af því að velta sér upp úr meintum eigin afrekum . Og léti flokkinn þeirra í friði . Næg væru vandamálin samt . Við hin , við sem erum frjáls frá hagsmunagæslunni , söknum kannski stjórnmálaskrifa Davíðs . Þá helst gagnrýni hans á eigin flokk . Þau voru allskonar . Skemmtileg , hallærisleg , beitt , súr og hvað eina . Það er Bjarna í hag og það er útgerðarauðvaldinu í hag að Davíð hafi snúið sér að langlokum um þá Boris Johnson og Donald Trump . Þau skrif skipta engu . Hvorki Boris né Donald hirða nokkuð um það sem skrifað er í Moggann .